**Пән:** Ғылыми журналистиканың теориялық және тәжірибелік негіздері, 1 курс, докторантура.

7 дәріс. Ғаламның постклассикалық емес ғылыми картинасы.

Ғылымның постклассикалық емес кезеңі жиырмасыншы ғасырдың жетпісінші жылдарымен тұйықталады. Оған білім алудағы революция (ғылымды компьютерлендіру) себепші болады. Сонымен қабат кейбір ғылыми мәселелерді әртүрлі ғылыми пәндер кешенін жұмылдырмай, зерттелінуші жүйедегі адамның ролі мен орнын ескермей шешу мүмкін емес еді. Мәселен, сол кезеңде молекулярлы биология мен гентикаға табан тіреген гендік технология ілгері басты. Олар бұрын табиғатта жоқ жаңа гендерді жасап шығарды. Соның негізінде жасанды жолмен инсулин, интерферон және т.б. алынды. Гендік технологияның басты мақсаты – ДНК-ны өзгерту. Микробиологияны қарқынды дамытқан мүлде жаңа тәсіл – клондау тәсілі дүниеге келді.

 Химия зерттеу саласына эводюциялық идеялардың енгізілуі жаңа ғылыми бағытты – эволюциялық химияны қалыптастырды.